པོད་འཕྲིན་གྱི་མིང་ལ་ཁ་བའི་རྣམ་ཤེས་འབོད་པ་ཞིག་གིས་ཟླ༥བའི་ཚེས༢༣ཉིན་གྱི་ཆུ་ཚོད༨དང་སྐར་མ༤༣སྟེང་།མཚོ་སྔོན་ཐེམ་ཆེན་རྫོང་ལུང་དམར་ཤང་མངག་གཏོང་ཁང་གི་མི་དམངས་ཉེན་རྟོག་པས་ཁྲིམས་འགལ་གྱིས་དགོ་བ་དང་།རྐྱང་།རྒོད་ལ་སོགས་རྒྱལ་ཁབ་ཀྱི་སྲུང་སྐྱོབ་བྱེད་པའི་རི་དྭགས་རྩ་ཆེ་རིགས་དུ་མ་ལྐོག་གསོད་བྱས་འདུག་ཅིང་།ཟླ༥བའི་ཚེས༢༢ཉིན་ས་གནས་མང་ཚོགས་ཀྱིས་ངན་སྤྱོད་དེའི་སྐོར་རྫོང་སྤྱི་བདེ་ཅུས་ལ་ཞུ་གཏུག་བྱས་འདུག་པས།ཚང་མས་དོ་སྣང་བྱེད་རོགས་གལ་ཞེས་འབོད་སྐུལ་བཏང་འདུག་པ་དང་།དེ་མཚུངས་སུ་ཐེམ་ཆེན་རྫོང་སྤྱི་བདེ་ཅུས་ལུང་དམར་མངག་གཏོང་ཁང་གི་སྒོ་བྱང་དང་།ཨང་རྟགསམཚོ་སྔོནཅན་གྱི་ཧྥན་ཐིན་རླངས་འཁོར་གཅིགགཞན་མི་དམངས་ཉེན་རྟོག་པ་དང་།མང་ཚོགས།མངག་གཏོང་གི་སྒོ་ཁར་བཞག་པའི་རི་དྭགས་ཀྱི་བེམ་རོ།མངག་གཏོང་ཁང་ག་གེ་མོ་ཞིག་གི་གཞུང་སྒྲུབ་སྒྲོག་ཙེ་སྟེང་ཡོད་པའི་རི་དྭགས་ཀྱི་མགོ་བོའི་འདྲ་པར་གཅིགརི་དྭགས་ཀྱི་པགས་པ་བཤུ་བཞིན་པའི་འདྲ་པར་གཉིས།འཁྱགས་སྒམ་དུ་རི་དྭགས་ཀྱི་ཤ་ཉར་བའི་འདྲ་པར་གཅིག་བཅས་ཁྱོན་བསྡོམས་འདྲ་པར་བརྒྱད་དྲ་ལམ་དུ་བཞག་འདུག